Tasekla tettuneḥsab d allal n teywalt gar yemdanen, seqdacen-tt ilmend n usaweḍ n yiznan waygar-asen neɣ ilmend n usenfali n yiḥulfan neɣ n tektiwin i ittezzin deg wallaɣ-nsen, ihi at zik ur rrin ara tawwurt ɣef usnulfu-nsen, imi ɛerḍen ad tt-smersen di tudert-nsen ilmend n ttrebyya, tagmat, tirugza … akken i d-yenna Djellaoui.M deg tikti-ines : «Agdud aqbayli neɣ amaziɣ s umata, am netta am yigduden nniḍen di ddunit, yerra lwelha-s ɣer tewsatin n tsekla, yesseqdac-itent akken iwata di tudert-is, deg-sent i yettaf iman-is : tikwal yis-sent i d-yemmal tikta-s dtmusniwin-ines, tikwal yesselmad, yettrebbi yis-sent »1.